יחסי ברזיל–פולין

יחסי ברזיל–פולין הם היחסים הדו-צדדיים בין ברזיל לפולין. מעל 800,000 ברזילאים הם ממוצא פולני והופכים את ברזיל למדינה השנייה עם הקהילה הפולנית הגדולה ביותר בחו"ל (אחרי ארצות הברית).<ref name="Economist">[https://www.economist.com/news/americas/21710852-many-are-forgetting-their-grandparents-language-polish-brazilians-remember-their-culture Polish Brazilians remember their culture]</ref> <ref>[http://www.slavorum.org/beginnings-of-polish-emigration-onto-brazil/ Beginnings of Polish emigration onto Brazil]</ref> שתי המדינות חברות באו"ם.

== היסטוריה ==
באמצע המאה ה-19 עודד פדרו השני, קיסר ברזיל, הגירה פולנית לברזיל ותמך בעצמאותה של פולין, שבאותה תקופה נשלטה על ידי האימפריה האוסטרו-הונגרית, האימפריה הרוסית והקיסרות הגרמנית. הדיפלומט הברזילאי, רוי ברבוסה, דגל בעצמאות פולין בוועידות האג בשנת 1907.<ref name="Relations">[http://www.itamaraty.gov.br/index.php?option=com_content&view=article&id=5668&Itemid=478&cod_pais=POL&tipo=ficha_pais&lang=pt-BR Brazil Ministry of Foreign Affairs: Poland (in Portuguese)]</ref><ref name="Polonia">[http://www.brasilia.msz.gov.pl/resource/d4ac1889-c3ec-4e5d-9d60-ddd93280dcba:JCR BRASIL E POLÔNIA – 90 ANOS DE RELAÇÕES DIPLOMÁTICAS (in Portuguese)]</ref> בין השנים 1869–1920 היגרו לברזיל מעל 60,000 מהגרים פולנים. מרבית המהגרים הפולנים התיישבו במדינת פרנה.

במהלך מלחמת העולם הראשונה הכריזה ברזיל מלחמה על מעצמות המרכז.<ref>[http://encyclopedia.1914-1918-online.net/article/brazil Brazil in the First World War]</ref> בתום המלחמה ברזיל השתתפה בחוזה ורסאי שהוביל להקמתה של פולין עצמאית. פולין השיגה את עצמאותה בשנת 1918 וברזיל הפכה לאומה הראשונה באמריקה הלטינית שהכירה בפולין ב-17 באוגוסט 1918. ב-27 במאי 1920, שתי המדינות כוננו יחסים דיפלומטיים וצירויות דיפלומטיות נפתחו בבירות זו של זו, בהתאמה. בתחילת מלחמת העולם השנייה בספטמבר 1939; ברזיל נותרה נייטרלית גם לאחר פלישת הכוחות הגרמנים לפולין. ב-22 באוגוסט 1942 הכריזה ברזיל מלחמה על גרמניה ואיטליה לאחר שטובעו שש ספינות ברזילאיות באוקיינוס האטלנטי על ידי צוללות גרמניות.<ref>[https://books.google.com/books?id=BlBpAwAAQBAJ&pg=PA189&lpg=PA189&dq=Brazil+declares+war+on+August+22,+1942&source=bl&ots=npBtQWoFEE&sig=sLEJzWF6dafnkMn5DzVwtbkWszw&hl=en&sa=X&ved=0ahUKEwjxk4CRkMLRAhWprVQKHai-AgM4ChDoAQgpMAM#v=onepage&q=Brazil%20declares%20war%20on%20August%2022%2C%201942&f=false A History of Brazil]</ref> גם הכוחות הברזילאים וגם הפולנים לחמו זה לצד זה במהלך המערכה בחזית האיטלקית. ב-12 בספטמבר 1945 הכירה ברזיל בממשלה הזמנית הפולנית של אחדות לאומית. זמן קצר לאחר מכן, שתי המדינות פתחו מחדש נציגויות דיפלומטיות.

בינואר 1961 הפך שר החוץ הפולני אדם רפצקי לנציג השלטון רם הדרג הראשון שביקר בברזיל. זמן קצר לאחר ביקורו, שדרגו שתי המדינות את משלחתן הדיפלומטית לשגרירויות. בשנת 1962 שר החוץ הברזילאי פרנשיסקו קלמנטינו דה סן טיאגו דנטש ביקר בפולין. במאי 1961 חתמו ברזיל ופולין על הסכם בנושא סחר והסכם על שיתוף פעולה תרבותי ומדעי נחתם באוגוסט 1963. בין השנים 1965–1985, ברזיל נשלטה על ידי דיקטטורה צבאית שבלמה את קידומם של היחסים הדיפלומטיים בין שתי המדינות, בנוסף, פולין חוותה את מחאת תנועת האיגודים המקצועיים הפולנית סולידריות במהלך שנות השמונים אשר תרמו לקריסת הקומוניזם במדינה בשנת 1990. ב-1995 ביקר נשיא פולין לך ואלנסה בביקור רשמי בברזיל והיה לראש המדינה הפולני הראשון שביקר במדינה. <ref>[https://www.economist.com/blogs/americasview/2014/02/brazils-resemblance-poland Economist: Brazil's resemblance to Poland - Not poles apart]</ref>
בשנת 2002, נשיא ברזיל פרננדו אנריקה קרדוזו החזיר ביקור בפולין והיה לראש המדינה הברזילאי הראשון שביקר במדינה.<ref></ref>

בינואר 2019 ביקר שר החוץ הפולני יאצק צ'פוטוביץ' בברזיל כדי להשתתף בהשבעה של הנשיא ז'איר בולסונארו. במאי 2020 חגגו שתי המדינות 100 שנות יחסים דיפלומטיים.<ref>[http://www.itamaraty.gov.br/pt-BR/notas-a-imprensa/21541-nota-conjunta-centenario-do-estabelecimento-das-relacoes-diplomaticas-brasil-polonia Centenário do estabelecimento das relações diplomáticas Brasil - Polônia (in Portuguese)]</ref>

== ביקורים רמי דרג ==
ביקורים רמי דרג מברזיל לפולין
* הנשיא פרננדו אנריקה קרדוזו (2002)
* שר החוץ סלסו אמורים (2010)
* שר החוץ לואיז אלברטו פיגיירדו (2012)
* סגן הנשיא מישל טמר (2013, 2015)
* שר החוץ ארנסטו אראוז'ו (פברואר ומאי 2019)

ביקורים רמי דרג מפולין בברזיל
* הנשיא לך ואלנסה (1995)
* ראש הממשלה יז'י בוזק (2000)
* הנשיא אלכסנדר קוושנייבסקי (2002)
* ראש הממשלה ולודז'ימייש צ'ימושביץ' (2003)
* שר החוץ רדוסלב סיקורסקי (2012)
* שר החוץ יאצק צ'פוטוביץ' (2019)
* ראש הקבינט קשישטוף שצ'רסקי (2019)

== יחסי סחר ==
שגרירות ברזיל בוורשה
בשנת 2018 הסתכם המסחר הכולל בין ברזיל לפולין ב-1.8 מיליארד דולר. הייצוא העיקרי של ברזיל לפולין מורכב ממשאבים מינרליים, מכונות ומכשירים חשמליים, מזון, כימיקלים ופלסטיק. הייצוא של פולין לברזיל מורכב ממכונות ומכשירים חשמליים, כימיקלים וכן פלסטיק, בעיקר גומי סינתטי. ברזיל היא שותפת הסחר העיקרית של פולין באמריקה הלטינית. חברת המטוסים הברזילאית אמבראר מכרה מטוסים לפולין המשמשים את חברת הדגל הפולנית לוט פוליש איירליינס ומשרד ההגנה הלאומי. בשנת 2000 החלו המדינות החברות במרקוסור (הכוללות את ברזיל) והאיחוד האירופי (הכולל את פולין) במשא ומתן על הסכם סחר חופשי. <ref>[http://ec.europa.eu/trade/policy/countries-and-regions/regions/mercosur/ European Commission: Mercosur]</ref>

== נציגויות דיפלומטיות ==
* ברזיל מחזיקה בפולין שגרירות בוורשה.<ref>[http://varsovia.itamaraty.gov.br/pt-br/ Embassy of Brazil in Warsaw]</ref>
* פולין מחזיקה בברזיל שגרירות בברזיליה וקונסוליה כללית בקוריטיבה.<ref>[https://www.gov.pl/web/brazylia Embassy of Poland in Brasília]</ref>

==קישורים חיצוניים==

== הערות שוליים ==